Нобэ
УФ-м щагъэлъапIэ Дипломатие IэнатIэм и лэжьакIуэм и махуэр
Пушкин Александр и фэеплъ махуэщ. 1837 гъэм урыс усакIуэшхуэр дунейм ехыжащ.
1636 гъэм етур къагупсысащ. Иджыпсту иIэ теплъэм хуэдэ етум щигъуэтар абы щыгъуэщ, щыгъын упIышкIуахэр зэраузэхуж Iэмэпсымэхэр ди эрэм и пэ къихуэуи щыIами.
1784 гъэм Урысейм и пащтыхь гуащэ Екатеринэ II унафэ ищIащ Кърымым щыIэ Ахтиар къалэм, кхъухь тедзапIэм и цIэр «Севастополь»-кIэ зэрахъуэкIыным теухуауэ. АлыджыбзэкIэ абы «щIыхьым и къалэ» жиIэу къокI.
1827 гъэм Санкт-Петербург Дзэ-тенджыз академие къыщызэрагъэпэщащ.
1931 гъэм Индием и щыхьэр мэхъу Нью-Дели къалэр.
1937 гъэм СССР-м КафэмкIэ и къэрал ансамблыр, Моисеев Игорь и цIэр зезыхьэр, къызэрагъэпэщащ.
1946 гъэм СССР-м и Совет Нэхъыщхьэм и депутатхэр япэу хахащ.
2006 гъэм Турин (Италие) къыщызэIуахащ ХХ щIымахуэ Олимп джэгухэр. Ахэр мазаем и 26 пщIондэ екIуэкIащ.
Кавказ Ищхъэрэ совет республикэм и гъэзэщIакIуэ комитет нэхъыщхьэм и унафэщIу щыта Куэцэ Пщымахуэ къызэралъхурэ илъэси 134-рэ ирокъу.
УзэщIакIуэ, «Адыгэ псалъэ» газетым и редактору щыта, «Адыгэбзэ» тхылъыр зэхэзылъхьа Хъуран Батий къызэралъхурэ илъэси 127-рэ ирокъу.
Урыс усакIуэ, тхакIуэ, Нобель и саугъэтыр 1958 гъэм зрата Пастернак Борис къызэралъхурэ илъэси 127-рэ ирокъу.
Совет композитор-уэрэдус, СССР-м и цIыхубэ артист, Социалист Лэжьыгъэм и ЛIыхъужь Блантер Матвей къызэралъхурэ илъэси 114-рэ ирокъу.
Совет еджагъэшхуэ, академик, Социалист Лэжьыгъэм щэнейрэ и ЛIыхъужь, СССР-м ЩIэныгъэхэмкIэ и академием и президенту илъэс куэдкIэ щыта Келдыш Мстислав къызэралъхурэ илъэси 106-рэ ирокъу.
Актёр, СССР-м и цIыхубэ артист Зельдин Владимир къызэралъхурэ илъэси 102-рэ ирокъу.
УФ-м и цIыхубэ артист Сонэ Мухьэрбий къызэралъхурэ илъэси 100 ирокъу.
УФ-м щIыхь зиIэ и агроном Мысрокъуэ Беслъэн къызэралъхурэ илъэс 89-рэ ирокъу.
Филологие щIэныгъэхэм я доктор, профессор, ЩIДАА-м и академик, Кубаным щIэныгъэмкIэ щIыхь зиIэ и лэжьакIуэ Сэкий (КIарэ) Риммэ къызэралъхурэ илъэс 80 ирокъу.
ТхакIуэ, журналист, детектив цIэрыIуэ куэд зи къалэмыпэм къыщIэкIа Вайнер Георгий къызэралъхурэ илъэс 79-рэ ирокъу.
ТхакIуэ, публицист, критик, УФ-м щэнхабзэмкIэ щIыхь зиIэ и лэжьакIуэ КхъуэIуфэ Хьэчим и ныбжьыр илъэс 77-рэ ирокъу.
Техникэ щIэныгъэхэм я доктор, КъБКъУ-м и профессор, ЩIДАА-м и академик Дэхъу Мухьэмэд и ныбжьыр илъэс 75-рэ ирокъу.
Жылагъуэ лэжьакIуэ, хьэрычэтыщIэ, псапащIэ Едыдж Нихьаи и ныбжьыр илъэс 72-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ, уэс къыщесынущ. ЩIыIэр махуэм градуси 7 — 6, жэщым градуси 8 — 6 щыхъунущ.
